Cesarhanmun/geonobi-data huggingface dataset:
地名: 廣州 (京畿道, 府)
年: 1482.0

○命領敦寧以上、議政府、禮曹, 議任淑上書。 鄭昌孫、韓明澮、沈澮、尹士昕、尹弼商、洪應、盧思愼、李克培、尹壕、成任、李坡、金碏、權侹議: "《禮》: ‘祀天大雩, 帝用盛樂。’ 乃天子事也。 諸侯祀, 百辟卿士有益於民者, 則祈雨非無所也, 名分至重, 不可僭用天子之禮。 假令冒濫而行, 上帝其享之乎? 太宗朝卞季良之議, 不知陷於非禮, 不足取法。" 從之。 又議克忸上疏, 昌孫、士昕、尹壕議: "國光諡更改未便。" 明澮、沈澮、弼商、洪應、思愼、克培議: "金國光以舊臣, 於己無顯顯之過, 若以壻李垾、弟廷光之故, 得惡諡, 則實爲曖昧。 然不可更議他諡。 當初望諡啓本內字, 皆國光平生行實, 摘取其中他字, 改丁字何如?" 從明澮等議。 又議宋瑛、安仲佐事, 昌孫、明澮、士昕議: "臺官一被公緘, 則不可以復任。 宋瑛以臺官, 被彈非一, 不可同爲一司。 若宋瑛可用不可遞, 則遞舊臺長, 若宋瑛可遞, 則改差爲便。 安仲佐之事, 臺諫彈劾非一度, 交章非一度, 今又弘文館上疏, 不可不從。 請敍於西班, 若有功, 則加資敍用何如?" 沈澮、弼商、洪應、思愼、克培、尹壕議: "宋瑛、安仲佐, 假使可用之才, 物論如此, 不可不從。 竝遞何如?" 傳曰: "宋瑛已經宣傳官、監察, 有何礙處? 雖曰: ‘被劾同任爲難。’ 古有大臣構釁, 而人主和解之者矣。 予旣許瑛同任, 則何嫌之有? 且安仲佐授職有由焉。 孺子僑寓於外, 自祖宗朝, 然矣。 前者孺子, 僑寓仲敬家, 其時敎云: ‘若保護無恙, 則當除官職。’ 今仲敬年少秩高, 不可加級, 特授其弟。 今者臺諫, 皆言不可, 故令卿等議之, 予之所爲, 是耶非耶? 且尙傳不傳予言乎? 承旨不傳予言乎? 弘文館以予爲專用中旨, 此言何如?" 僉啓曰: "臣等悉聞上敎矣。" 昌孫、明澮啓曰: "中旨之論, 是由殿下特用耳。 古人云: ‘一歲九遷其官。’ 若上之所知, 則特用何不可之有?" 洪應曰: "中旨之論, 是必以爲凡用人, 皆有銓曹, 當依公論注擬爲之云耳。 臣意亦以爲 ‘用人之事, 專任銓曹, 於大體似可。’" 傳曰: "仲佐、宋瑛, 予欲仍任, 何如?" 昌孫等啓曰: "自古未有論劾, 而同任者, 瑛可遞矣。 仲佐則微官, 雖仍任可也。" 思愼、克培、尹壕啓曰: "瑛雖經宣傳官、監察, 非臺諫之例。 若臺諫, 則糾察百官, 必無已事可議, 然後方可。 若仍任, 則瑛亦不自安矣。 仲佐雖除微官, 然用宦族於東班, 實開端於殿下, 臣等以爲皆遞之可也。" 傳曰: "宋瑛、仲佐, 皆仍任勿改。" 時刑曹三覆啓: "廣州囚僧省義, 毆殺私奴無作今罪, 律該絞待時。" 傳曰: "省義初以禁伐而毆, 非故殺也。 且是獨(予)
                〔子〕
              , 減死何如?" 昌孫、明澮、沈澮、士昕、弼商、洪應、思愼、克培、尹壕議: "殺人者死, 古今不易之大法。 戲殺故殺, 皆置死刑。 雖獨子, 不可赦。" 從之。 又傳曰: "大王大妃使中官柳漢傳曰: ‘瓔初非親犯, 只流于外, 其後世祖, 欲宥未果, 而適瑜謀逆事發, 故不放遣, 而敎之曰: 「年少之人, 不可不防微杜漸也, 予將放之。」 又嘗聞世祖傳于睿宗曰: 「瓔宜可放之。」 其時傳敎, 內官金潔等, 亦聞之。 今瓔久在幽閉, 不得擅開門戶, 以竹筒引水而飮, 困苦已極。 今適旱災如此, 或放遣, 或從便, 何如?’ 予對以此人, 得罪於先王朝, 豈可輕爲? 未知罪名何如, 當與大臣議啓。 卿等其議之。 昌孫、明澮、沈澮議: "瓔先王已定罪籍沒, 不可輕赦。 然大王大妃, 以先王之命傳敎, 則可恕也。" 士昕、弼商、洪應、思愼、克培、尹壕議: "瓔之罪名, 臣等未知, 然果有世祖傳睿宗之敎, 則先王之志已定, 外方從便何如?" 從士昕等議。
地名: 廣州 (京畿道, 府)
年: 1490.0

○戊子/御經筵。 講訖, 持平李仲賢啓曰: "玉山君之罪甚大, 今只罷職未便。" 上顧問左右。 領事尹弼商對曰: "玉山君之罪果重, 只罷職, 似乎輕矣。" 上曰: "其收職牒。" 侍讀官李承健啓曰: "臣之家, 在敦義門外, 隣有廣州判官鄭譚家, 其奴婢守之。 去初三日夜, 强盜突入, 劫守者, 撞碎其頭, 盡奪財産而去。 當捕盜將設立時, 不至如此, 自廢革後, 肆行不忌, 非細故也。" 上曰: "捕盜將等, 枉拘無罪之人, 其弊不貲, 故廢之耳。" 仍顧問左右。 弼商對曰: "設捕盜將, 雖若有弊, 盜賊或有疑畏之心, 不至於肆行也。" 上曰: "擇事知者任之可矣。"

○庚戌/視事。 左副承旨李宗顥, 將刑曹三覆啓本啓: "廣州囚私奴石乙丁, 打殺僧洪淡罪, 律該絞待時。" 從之。
地名: 廣州 (京畿道, 府)
年: 1491.0

○禮曹啓: "京畿
              廣州居私婢內隱伊, 其父將爲强盜所射, 以身翼蔽, 力救得全, 其孝行可嘉, 請依《大典》, 旌門復戶。" 從之。

○司憲府掌令李琚來啓曰: "同副承旨曺偉之奴, 打殺皂隷林北間, 而偉恐其事覺, 厚賂止之, 偉內臣也, 而不卽自首, 甚不可。 兵曹判書李崇元子萬齡, 以都事陞爲戶曹正郞; 吏曹判書李克均孽壻鄭來弼, 以參奉爲宣傳官, 此必崇元、克均相囑而換手也, 請鞫之。 且近日政, 金守末不論賢否, 而徒以大君外舅, 陞爲僉正; 李榮雖久任, 箇滿平遷例也, 而亦陞副正, 官爵不亦濫乎? 請竝改正。 李季男別無顯顯之功、赫赫之才, 而不計相避, 擬望於忠淸監司, 監司二品職也, 近者以通政拜監司, 如成俶、李則、金礪石, 皆特加階, 此必李季男希望嘉善, 潛囑厥弟而使之擬望也, 請改正而鞫吏曹官吏。" 傳曰: "知子、知臣, 莫如君父, 曺偉若知其奴打殺之事, 則何不卽啓乎? 李崇元、李克均, 豈爲如此之事乎? 然言官已駁, 故將推之。 守末則陞爲僉正, 未爲過也。 李榮事, 前日已詳諭之矣。 李季男事, 前日臺諫將宋鐵山加階未便事來啓, 予敎之曰: ‘前者, 李淑瑊以通政爲全羅監司, 今季男特加嘉善爲忠淸監司, 鐵山亦加階而爲廣州牧使, 此皆一時之恩也。’ 臺諫回啓云: ‘季男爲人與鐵山不同, 雖陞爲嘉善猶可也。’ 未知此言, 諫院所啓乎, 憲府所啓乎?" 政院僉啓曰: "正言權瑠之言也。" 李琚更啓曰: "殿下之陞用守末者, 必欲慰悅大君之心也, 先王設官分職, 以遺殿下, 何官及於私乎? 昔漢
              明帝時, 館陶公主爲子求官, 明帝不許官爵, 而只許錢穀, 則官爵不可及私也。 李榮暫無賢能之效, 而徒以擧動習熟, 遽陞其職, 甚爲未便。 臣聞平安、黃海道俱失農, 而京畿亦凶荒, 請勿罷酒禁。" 竝不聽。
地名: 廣州 (京畿道, 府)
年: 1495.0

○持平崔溥、正言李自堅啓: "殿下卽位之初, 當廣求賢士大夫, 而乃私戚里之人, 授愼守勤爲承旨。 承旨之任, 所係至重。 守勤雖已經承旨, 以不能任, 見罷。 今又授之, 甚未便。 資窮, 未准職者, 已命陞職, 而鄭眉壽獨陞堂上, 請改正。 且聞尙宮曹氏復戶, 未知殿下所爲。 其姪福重, 私賤而亦許爲良, 有妨於法。" 傳曰: "守勤因吏曹擬望, 而授之。 若不合物望, 則吏曹亦不必擬。 眉壽事, 言之已悉。 尙宮曹氏, 有功故耳。" 溥又啓: "承旨之任, 命令政敎; 敷奏復逆, 其任固重。 當擇朝廷賢士大夫。 而處之。 吏曹以外戚擬望, 吏曹亦失矣。 請改正。 三都監論賞, 殿下旣自斟酌, 而又與大臣、政院、臺諫等, 共議定之。 資窮, 未准職者, 皆不得陞爲堂上。 眉壽特陞, 恩澤不均, 號令不一矣。 且尙宮曹氏細(碎)
                〔瑣〕
              之事, 不足煩達上聽。 然若開此端, 則臣恐宮人復戶之漸, 萌矣。" 溥等又啓: "上敎云 ‘吏曹擬望。 故除之耳。’ 殿下以公平正大爲心, 則擬望者非一, 何必落點於守勤乎? 若曰 ‘試可乃己。’ 則前爲承旨時, 與同僚相詰, 物議爲非, 而遞之。豈可復居其任, 再累政院乎? 眉壽雖都差使員, 功勞則與郞廳有間。 但陞職, 例也。 資窮, 未准職者, 或四品, 或五、六品, 而獨於眉壽, 特陞堂上, 偏私太甚。 曹氏有功與否, 雖未得知。 然以有功而言, 則非特宮中之人, 外間亦有之矣, 亦皆復戶乎? 且族屬亦皆從良, 尤所不可。 凡此皆殿下之過擧, 請改正。" 傳曰: "爾等以守勤爲后族, 而然耶?若如爾等之言, 外戚之人雖賢, 亦皆不用乎? 餘皆不聽。" 臺諫啓: "上敎后族之言, 正如臣等之意。 大抵, 卽政之初, 用人, 當擇其賢能, 而號令之出, 亦當信如四時。 上敎雖云 ‘因吏曹擬望而除授。’ 然臣等謂 ‘吏曹擬望, 亦迎聖旨。’ 而其所擬望者, 非獨守勤, 則不必落點於守勤也。 自古國事之非, 皆由外戚專權。 請改正。 初以未准職者陞職, 而眉壽特除堂上, 號令不一矣。 曹氏久侍先朝, 其時, 豈無功勞? 然先王, 卒無恩典, 以示外間。 殿下卽位未半年, 遽有何功, 而復其戶、良其族乎?" 傳曰: "爾等以吏曹爲迎旨, 指摘情外之事爲言, 亦爲不可。 眉壽, 歷考前例, 楊州牧使韓千孫以通政, 陞嘉善; 廣州牧使金磧、仁川府使閔永肩, 皆以都差使員, 陞堂上。 且京畿觀察使, 以都差使員爲首, 書啓。 故特論以一等, 陞堂上耳。 二人之事, 雖言之不置, 終不可聽。 曹氏, 先王朝亦以有功, 故或賜以各司奴婢、或官其子, 而祿之。 今亦有功, 故如此耳。" 臺諫又啓: "孟子曰: ‘我, 先攻其邪心。’ 臣等之意, 欲殿下以公平正大爲心, 而無偏儻之私。 故反覆啓之。 殿下以吏曹, 爲不迎旨, 卽位之初, 吏曹當擧賢能, 而以守勤擬望, 玆非迎旨乎? 今之論賞, 非拘於前例, 而考其功勞, 酌爲一時之宜。 眉壽何獨必遵於前例, 而濫授乎? 實有卓越之才, 殿下不宜此時用之。 況未見其卓越之才乎? 曹氏若實有功勞, 則惟時給衣食, 以償其功而已, 殿下若有尊敬朝廷之心, 則不宜以宮中細瑣之事, 出示外間也" 傳曰: "愼守勤、鄭眉壽事, 不聽。 曹氏姪子福重, 其勿從良。"
地名: 廣州 (京畿道, 府)
年: 1497.0

○判中樞府事李克均啓: "慶安一路, 廣州
              德豐驛元居三戶, 慶安驛元居五戶, 利川
              阿川驛元居三戶, 吾川驛元居五戶, 陰竹
              留春驛元居六戶, 驪州
              新津驛元居八戶, 楊花驛元居五戶, 安平驛元居三戶。 《大典》例錄小路, 而慶尙道
              安東都會進上, 盈德別進上, 皆由此路, 倭人之行及英陵獻官、執事絡繹不絶。 各驛立馬者少, 奔馳無暇, 將不能支。 前日受敎內: ‘凋殘各驛, 有助役正兵。’ 《續錄》頒降後, 竝皆停罷。 臣意, 德豐、慶安、阿川、吾川、留春隷(良寸道)
                  〔良才道〕
                
              , 楊花、新津、安平隷平丘道, 慶安驛丞權罷爲便。 且倭人所經安平、新津、阿川、慶安、德豐依前受敎, 加助役正兵何如? 且良才一路, 佐賛、分行兩驛凋弊尤甚。 慶尙、忠淸兩道進上及倭人使客連絡, 驛吏勢不能當, 則逃散不現, 其蘇復條件, 令該曹磨鍊何如? 且臣於道路, 見甲山、三水入居者, 携持老少, 跋涉甚苦。 況今永安道窮陰積雪, 冱寒倍他, 其未發本家者, 許令明春入送。 又抄出其戶, 以屬殘驛何如?" 知事洪貴達曰: "臣頃者以英陵獻官, 往還驪州、廣州, 各驛凋弊, 正如克均所啓。 大抵驛吏不得一日休息, 凋殘無怪。 若不以時救之, 終至於人物盡散, 然後欲施蘇復之策難矣。 成宗朝臣啓佐賛、分行兩驛凋弊, 命下兵曹議蘇復。 兵曹請各給富實入居十戶, 已有成命, 未及施行, 各道入居, 命盡入甲山、三水, 故兩驛時未入一戶。 近臣復過兩驛, 凋弊倍舊。 臣見察訪問曰: ‘前此驛路弊事, 察訪直啓有例。 兩驛凋弊如此, 何不啓之?’ 察訪曰: ‘今不得爾。’ 又問曰: ‘何不報監司?’ 察訪曰: ‘我則人微, 監司事繁, 雖報之, 豈得施行? 是若選有名朝士爲察訪, 則(則)庶有爲矣。’ 臣意亦以爲然。 前者以黃海道七站及京畿
              迎曙等路凋弊, 擇秩高有名朝士爲察訪, 其後頗有蘇復。 今良才察訪亦請擇遣。" 命議于大臣。 尹弼商、盧思愼、魚世謙、鄭文炯、韓致亨、盧公弼、許琛、李淑瑊議: "分設驛丞、察訪, 《大典》所載, 不可以一時之弊, 輕易紛更。 且三水、甲山, 防禦最緊, 人物死亡殆盡, 宜急徙民以實之, 不宜分入各驛。 但如克均所啓, 則不可不救。 然諸驛皆有人馬位田, 又有奴婢助役, 而獨慶安一路凋弊尤甚, 未知其由。 其受弊之由, 救弊之策, 令其道觀察使, 備細訪問, 磨鍊啓聞後, 更議爲便。 洪貴達所啓良才道察訪, 以秩高有名朝士差遣事, 令銓曹便否磨鍊, 施行何如?" 從之。
地名: 廣州 (京畿道, 府)
年: 1505.0

○王問承政院曰: "自昔帝王, 莫不有燕遊之所。 隋有汾陽, 唐有驪山, 至於前朝, 亦有長源, 高麗詩人, 有綠楊閉戶八九屋, 明月捲簾三四人之句。 詠其辭則其麗景奇致, 千載之後, 悠然可想。 今藏義門外, 山明水麗, 眞一叚奇境, 欲樹禁標, 構離宮數十間, 以爲假息之地, 其與議政府, 議圖形以進。" 領議政柳洵等啓: "上敎允當。" 自是東北, 自廣州、楊州、抱川、永平, 西南抵坡州、高陽、陽川、衿川、果川、通津、金浦等地, 刷出居民五百餘戶, 徙內需司奴子以實之, 立標四隅, 濫入者棄市, 樵牧之道絶矣。
地名: 廣州 (京畿道, 府)
年: 1506.0

○丙子朔/御朝講。 大司諫尹喜孫、掌令金彦平曰: "功臣父子原從功臣一等官爵猥濫事累啓, 不允。 吏曹郞官希望恩數, 自差祭官, 雖細碎之事, 冒占官爵之漸, 不可不杜。 寺社田若還給, 則廢寺將復興。 請革之, 亦不允。" 又啓曰: "具壽永强奪他人之婢, 獻之以媚廢主, 邪侫莫甚。 及其反正, 畏禍及己, 使其子絶婚, 
                【子綾陽尉
                  文璟。】
              是可忍耶? 請治其罪。" 上曰: "人君逼令獻之, 何敢違?" 侍讀官金世弼曰: "古云: ‘放鄭聲、遠侫人。’ 夫侫人者, 人主之所好, 從而好之, 人主之所惡, 從而惡之, 以至誤國, 而人主尙且以爲賢, 不知其禍之深也。 今壽永者正所謂古之侫人也。 以大君之壻, 出入宮禁, 媚悅廢主, 私得尤物, 以中其欲, 致令敗度, 罪不可言。 若以爲功臣, 而不之罪, 則有功、有德之人, 何以知勸? 必羞與爲伍矣。" 上默然良久曰: "令大臣議之。" 領事朴元宗曰: "圻內列邑, 廣州疲弊尤甚, 請姑革判官。" 上從之。

○乙丑/御朝講。 掌令金彦平曰: "廢朝旣無褒貶, 故爲守令者, 專不畏監司, 而唯以進上爲事, 窺免朝廷之譴責。 今李琬, 遲留不卽赴任, 是亦當黜也。 臣聞監司下去時, 琬曰: ‘我以撤家, 似未卽赴任’。 云, 此非先公、後私之意也。" 領事朴元宗曰: "廣州之地, 有徽愼公主
              
                【卽廢王女。】
              奴家, 其官品官, 與官差等, 搜探其家, 致奴溺死。 推刷廳、推罪人財産細碎之物, 侵督太苦, 無異廢朝。 今當霈澤之時, 不宜如此。 請自今勿推細碎之物, 以示國家一視同仁之意。" 上曰: "此言甚當。 其勿推之。"
地名: 廣州 (京畿道, 府)
年: 1511.0

○諫院啓曰: "典簿洪彦弼, 嘗私尹三繼婢子。 其妻誘致, 箠楚百端, 至於刀剃其髮, 梳刮其面, 慘酷甚矣, 物議騰播。 本院聞其已死, 卽捉尹三繼事知奴子, 推問其由, 供曰: ‘時尙不死, 舁歸廣州’ 云云。 此甚慘酷, 司憲府至今不推, 必是與彦弼, 嘗爲同官, 故庇護而不推矣。 彦弼與憲府, 竝可推考。" 傳曰: "可。" 又啓承乾、承坤、兪汝霖等事, 皆不允。
地名: 廣州 (京畿道, 府)
年: 1512.0

○臺諫啓前事, 又啓曰: "聞廣州奴婢七八名, 移屬內需司。 此必厭憚官役, 請囑別坐而投屬矣。 其奴婢請還給廣州, 而推考別坐。" 傳曰: "廣州奴婢投屬事, 當問而答之。 餘皆不允。"

○臺諫啓前事, 又曰: "南致元多率私行, 枉道作弊, 不可不罪。 廣州官奴婢李延年決得後, 改正《宣頭案》, 而內需司不詳察收貢, 卽還給廣州爲當。" 皆不允。

○臺諫啓張琳等事, 傳曰: "奉嗣宗人物果汚下, 則其可遞差。 廣州官婢豆田所生, 癸丑年得決, 掌隷院移文內需司, 但未改於宣頭案耳。 此其時官員之所失, 今之別坐等, 何以知之? 餘皆不允。"
地名: 廣州 (京畿道, 府)
年: 1515.0

○乙丑/政院啓曰: "今聞, 韓世桓守墓于廣州, 一夜有三十餘人, 各持弓箭, 圍立廬墓而語曰: ‘速出來, 有所語事’人畏之莫敢出。 又曰: ‘毋畏速出’, 使奴出見, 則曰: ‘此邑之宰, 虐民甚矣, 何至今不達朝廷而遞之乎? 不爾則當先去汝等’ 云而去。 此必盜賊, 托爲此言者也。 然於畿甸之內, 有如此之事, 至爲驚駭, 請別遣朝官推治。" 傳曰: "推之果當。 然以無據之事, 至於用刑, 所係甚大, 其問于大臣。"
地名: 廣州 (京畿道, 府)
年: 1522.0

○義禁府啓曰: "私奴趙連山、水軍李連山以安處謙所錄人同名, 今方刑訊, 而不能辨其眞僞, 安知其無冤? 姜哲孫、魯石、鄭夫同、鄭同年、池成萬等亦在錄, 而推刷於廣州境內, 本無其人, 而切隣、色掌, 竝致騷擾, 何以爲之? 順平則以處謙常率奴子, 而在逃, 故囚其次知。 順平則奴子也, 當窮極推之, 李德粹、尹信、金寶之弟云者, 無推現之端, 事關大罪, 不宜輕棄, 而推之亦無據, 敢稟。" 傳曰: "順平則果可窮推, 而其他人之事, 則問于三公。"
地名: 廣州 (京畿道, 府)
年: 1530.0

○政院以禁府意啓曰: "黃二獻, 問其根脚, 則答云: ‘黃琬之子。’ 而實則非琬之子, 故朴元謙以此爲違端, 而刑訊問之矣。 黃已, 孽同生云, 而實則乃黃琬孽五寸, 故不復問之。 黃琬, 族親中, 有識之人, 乃黃孟獻族親也。 不可以是立證而推之。 二獻云: ‘自廣州過楊根。’ 而被害之處, 則乃廣州之地, 故不問根因矣。 驪州奴萬春家歸到云, 而問于驪州官, 則萬春之人, 本無事回答云。 崔氏, 乃黃琬後妻, 崔氏子息有無事, 問于尙州
              中牟縣居人, 則可知矣。 崔氏族親, 又在於全羅道
              益山郡云。 令其道監司, 問之以啓何如? 黃澗之吏吳琢之奴之言, 黃孟獻回送之言也。" 傳曰: "其以此意, 更詳問之。"
地名: 廣州 (京畿道, 府)
年: 1534.0

○丁酉/憲府啓曰: "仁川府使朴基, 前爲守令, 多有物論。 況仁川近來疲弊, 此人不可堪任, 請速遞擇差。 且承旨趙仁奎, 法司所啓之事, 至二十日, 任置不行。 在喉舌之地, 殊失出納惟允之意, 請遞。 都承旨鄭百朋, 一司之事, 亦當摠治, 而曚然不察, 請遞後推考。 以私奴大古公妻細詳非, 全家入居事, 刑曹官吏, 今將推考, 而大司憲黃士祐, 前爲刑曹參判時事也。 在職難矣, 請遞。" 諫院啓曰: "濟用監正張終孫, 素多物論, 長官不合, 請遞。 仁川府使朴基, 前爲廣州、原州牧使, 亦已駁遞, 請遞。 且近來除授外任者, 非其所欲, 則輒謀窺避, 有故不出解由者、或托病者、或在外不卽上來, 故爲退限遞免, 以遂其欲, 弊習已成, 不可不懲。 前者靑松府使李芃及前忠淸都事金守濬, 皆厭憚窺避, 故爲過限。 非但此也, 此類甚多, 請一切擧覈治罪。" 依允命推, 鄭百朋, 張終孫, 不允。
地名: 廣州 (京畿道, 府)
年: 1538.0

○憲府啓曰: "廣州牧使金瑚, 非徒貪汚虐民, 以秩高之人, 有不滿之意, 專不治事, 下吏亦多作弊, 民不勝其苦, 至於相語曰: ‘此倅前爲楊州牧使, 朝廷以病民遞之, 奈何作牧吾邑, 使百姓困苦至此乎?’ 怨謗如此, 不可一日仍在其職, 請速罷職。 工曹參議李元和, 雖以立朝之久, 因階梯之職, 特陞堂上, 其人物不合於六曹堂上, 請遞。 及第韓汲, 頃日往來黃海道, 行至豐德郡, 寓一僧寺。 其時齊陵摘奸承旨, 適到其邑。 汲乃作誑言, 恐動居僧曰: ‘今次承旨之行, 爲推刷爾等而來。’ 僧徒信聽, 空寺驚散, 乃令其奴, 取其寺鍮器雜物, 駄載而來。 此人旣見棄於朝廷, 不足數也。 曾在朝列, 官至堂上, 而敢爲如此汚陋之事, 請推考治罪。 此雖僧寺之物, 恐動人物, 取非其有, 不可不治, 故敢啓。 科擧, 國家重事, 必考四祖錄名許赴者, 所以辨別族類, 以淸仕路也。 近來人心不古, 庶孽及市井子孫賤隷之産, 皆不安分, 或追改戶籍, 或其四祖, 冒作虛銜入籍, 或淫婦之出, 假着保員之名, 濫赴試場, 間或有登第者, 故此類爭相慕(放)
                〔效〕
              , 科擧輕賤, 仕途不淸, 名分大毁, 至爲寒心。 錄名之法, 雖有常規, 四館官員, 聞見有限, 又一日所錄, 或多至三四百, 倥偬之間, 僅得書簿, 奸濫日滋, 此弊不可不救。 其僞着名署及濫入現露人, 例必遠考舊籍, 竝治冒改戶籍之罪等事, 與凡防奸節目, 請令該曹, 急速磨鍊施行。" 諫院啓曰: "近來天示變異, 實爲非常, 而時事之所當言者, 亦非不多, 卽聞於延訪, 有疏放時推之敎, 至爲未便, 姑先論啓。 古稱: ‘赦者, 賊良民之甚。’ 又云: ‘治國, 赦不數下。’ 赦而及於冤枉則幸也, 有罪而苟免者恒多, 此豈弭災之急務乎? 況被推之人, 小無懲惡, 而徒以時推之故, 遽卽全釋, 亦非王政之公也, 請收成命。" 答曰: "金瑚以百姓之言而罷, 則後必有效之者, 只可遞之。 李元和, 歷仕已久, 而工曹乃無事之地, 故特差矣。 然不合於六曹, 則遞之可也。 韓汲科擧等事, 竝如啓。 前於宗廟, 有雷震之變, 其時欲爲疏放而未果也。 今者又有非常之變, 必以非常之事應之然後, 可答天譴也。 且此疏放, 非如赦例, 而已諭中外, 不可改也。"
地名: 廣州 (京畿道, 府)
年: 1540.0

○丙子/臺諫啓前事, 不允。 憲府啓曰: "本月十八日, 客人接見宴罷還宮後, 侍宴官立班, 世子未離班次時, 掌設各司奴子三四十名, 爭先闌入殿內, 撤取饌物, 亂雜喧囂, 至爲駭愕, 非特此也。 殿坐宴享時, 閑雜人數多喧譁, 殊無朝廷禮貌嚴肅之意。 掌設各司, 府方推考矣, 兵曹、都摠府, 專不檢擧, 至爲緩慢, 請奉傳旨推考。 淸州私奴林三文昆弟, 殺害本主柳湖事, 綱常大變, 不可以差使員推考。 請令本道都事, 窮推得情。 前縣監李宗角喪母, 守墳廣州地, 夜間爲人殺害, 尸身與神主廬幕竝燒, 至爲駭愕。 似涉奴僕所爲, 所關重大。 奴僕皆京居, 請詔獄推考。" 答曰: "宴罷後, 各司爭先闌入殿內, 如此之事, 前亦禁止, 舊習尙如是。 此掌設官員, 不能預令禁止也。 兵曹、都摠府部將等, 視爲尋常, 至於如此。 奉傳旨推考, 但其官員等, 雖不可盡罷, 各司掌設行首官罷職, 則後必愼之。 其日部將幷推之。 柳湖及李宗角殺害事, 皆駭愕。 依所啓。"
地名: 廣州 (京畿道, 府)
年: 1550.0

○壬午/傳于政院曰: "今觀京畿、淸洪、黃海道監司狀啓,
                【京畿, 今閏六月初七日, 大雨水漲, 廣州
                  三田渡、楮子島等處, 頹落人家十餘區, 沈水百餘區, 高陽郡(上)
                    〔山〕
                  崩沙汰, 人家漂落頹落處頗多, 私奴莫失家, 則山水衝破, 財産漂失, 馬匹溺死。 竹山縣水邊人家, 漂去無存, 朔寧郡居民高漢湜漂流, 妻及子二名壓死, 趙義江家亦漂失, 夫妻及子竝四口壓傷, 長湍府山底居人家九戶, 於主山頹落時, 竝全家覆沙, 男女九名, 牛馬六匹, 男女三名壓傷。 淸洪道
                  淸風、丹陽、(惟薪)
                      〔維新〕
                    
                  、槐山等郡, 川渠暴(張)
                    〔漲〕
                  , 漂流人家。 黃海道今(潤)
                    〔閏〕
                  六月初七日大雨, 牛峯縣山底居朴順同等三戶, 男女十四人, 盡數漂沒, 李孫家女一口、兒一名、大牛一隻壓死, 朴山等十三家, 漂流於沙汰, 平地家山皆水沈。】
              各道水災, 無處不然。 何自以致, 罔知攸措。 其下書于各道監司, 川反浦落覆沙等處, 及人物漂流、壓死、壓傷等事, 令都事更爲親審, 詳悉馳啓, 另加賑救。"
地名: 廣州 (京畿道, 府)
年: 1590.0

○丁卯/廣州居私婢風介等, 弑其主趙謙等四人。 二人忍不服拿來, 三省交鞫, 伏誅。
地名: 廣州 (京畿道, 府)
年: 1603.0

○掌令李久澄
              
                【座目上同。】
              來啓曰: "我國奴主之分, 猶君臣大義, 不可毫有凌叛之意, 而亂離十年, 人心悖惡, 加以文籍無憑, 詐僞橫生, 觀其主之炎涼, 爲其主之去就, 謀背本主, 投托勢家者, 滔滔皆是, 內而京輔, 外而州縣, 獄訟滋繁, 奸弊萬狀。 若不嚴立科條, 爲之禁防, 則人道將爲禽獸。 請自今以後, 凡以叛主被訴者, 雖在相訟未決, 爲先籍報兵曹, 盡遷之邊, 一以扶風紀, 一以實北塞事, 議大臣商確施行。 都城不遠之地, 屠殺宰列之人, 此固獷賊之尤者, 而人情之所共驚愕也。 今其徒黨, 被捉於廣州, 明有現贓之物, 其所援引之賊, 寔繁有徒。 移文捕盜廳, 已浹旬朔, 而捕盜廳視爲尋常, 無意跟捕, 其僅得捕捉之賊, 亦不嚴加盤詰, 至於端緖現招之人, 致令輕斃獄中, 適遂賊黨滅口之計, 尤爲可愕。 請左右捕盜大將及其日守直典獄署官員, 竝命推考重治, 辭連賊黨, 刻期措捕, 俾無網漏之弊。 各道都事, 佐幕一方, 爲任甚重, 而近日則多有兼管之事, 體面自別。 苟非剛明幹敏之人, 則無以辦得使事。 江原都事尹趌, 人望未著, 平安都事尹繼善, 身有重病, 俱不堪任、請竝命遞差。" 答曰: "依啓。"

○刑曹啓曰: "廣州囚賊人雪守, 似是儒城君
              柳熙緖殺害之賊。 其援引所出, 金德允奴子春世供招, 則端緖已出, 而未取鞫之前, 徑先致斃。 且曹囚賊人黃福, 頃者又出於雪守之招。 此賊亦是其黨, 故欲爲徐徐盤問, 只刑問一次囚禁, 而典獄署又報物故。 雪守所引之賊, 連日徑斃, 此必獄卒與賊人通同, 欲爲滅口之計。 極爲痛憤。 典獄署官員, 亦不撿飭, 尤爲駭愕。 其日上直官員, 各別推考重治何如?" 傳曰: "允。"

○司憲府
                【大司憲朴弘老、執義尹壽民、掌令南晫、持平李順慶ㆍ申慄】
              啓曰: "喪人柳&#x26A19;, 呈狀于本府, 訟予父熙緖被賊殺死之冤。 當初廣州所捕大(倘)
                〔黨〕
              賊人。 雪守之招, 明言其殺死之由, 中外援引者甚多, 自本州, 移文捕盜廳, 爲大將者, 所當登時跟捕, 以期斯得, 而未聞有設策搜捕之事, 已極可駭。 始至頃日, 因賊魁金德允所供, 開城府賊人三名, 捉致京中, 不卽囚禁, 淹置四五日, 亦不究問, 一任本廳奸頑胥徒, 縱臾作慝, 使不得賊(倘)
                〔黨〕
              之情。 國家設廳, 置將捕盜, 嚴鞫之意, 果若是乎? 請左右大將, 幷命推考重治, 從事官罷職。 國綱解弛, 人不畏法, 賂賄之公行, 而胥輩售術於其間, 至使罪重之人, 徑斃於獄中, 以圖滅口之計者, 近來尤甚, 誠可寒心。 儒城君
              柳熙緖殺害賊人, 不至重刑, 而數日之內, 相繼致斃。 此雖由於獄卒之行詐, 而爲官員者, 亦不可無責, 故其時請罪官員, 非一非再, 所當惕慮, 十分檢飭, 俾無如前之弊, 而所謂賊魁金德允, 推鞫未竟, 無端又斃於獄中, 使劇賊之獄, 將無以鉤得端緖, 物情莫不痛憤。 典獄署當該官員, 請命先罷後推, 吏卒, 令有司窮問得情。" 
                【金德允, 乃臨海君
                  珒宮內應門之奴也。】
              答曰: "依啓。" 仍傳于政院曰: "雪守、金德允等, 柳熙緖殺害招辭, 令刑曹, 謄書以入。"

○刑曹啓曰: "廣州囚賊人雪守, 殺害柳熙緖, 端緖已出, 而未及鞫問, 徑先自斃。 本曹囚黃福者, 亦是雪守之黨, 欲爲盤問, 而獄官又報物故。 此必獄卒與賊相通, 欲爲減口之計, 獄官不能無撿飭之失, 請推考獄官。" 其後, 熙緖子喪人前監察&#x26A19;呈狀于憲府曰: "雪守明言殺害之由, 援引甚多, 捕盜大將不爲登時跟捕。 且頃日賊魁金德允所引開城府賊人三名, 捕至京中, 不卽囚禁, 淹置四五日, 亦不究問。 數日之內, 相繼致斃, 將何以鉤得端緖?" 憲府遂啓請典獄官先罷後推, 吏卒竝窮問得情, 上從之。 仍敎曰: "雪守、德允等招辭, 令該曹謄書以入。"
                【德允卽臨海君應門之奴也。】
地名: 廣州 (京畿道, 府)
年: 1610.0

○左贊成鄭仁弘上箚辭職。 (略曰: "臣衰病俱劇, 不就職于今三年, 忤違之罪, 在所難免, 縮伏私室, 恭竢誅譴。 豈謂天地包容, 反加宣諭, 若無罪者然乎? 臣銜恩感激, 無以爲心。 伏覩聖旨有曰: ‘醫官待臣疾少差, 當令發回。’ 臣牛馬之齒, 已近八十, 理所當然。 雖盧
                扁、華陀之手, 洗腸、滌胃之術, 亦無如何。 恐非醫官之所能爲, 藥物之所能攻也。 若如聖旨, 臣病不差數年, 則醫官亦將留數年? 不獨勢有所不行, 義亦有所不可, 不獨臣之愚分所不堪, 適增臣之心病而助之攻耳。 且京城之路, 若朝發而夕至, 或經宿而遄臻, 則亦當扶曳登途, 庶幾一達。 臣何故强違朝命, 甘爲不恭之人也? 嶺路阻長, 距國門千里。 曾於頃年, 三行而三病, 幾死於廣州, 久滯於東湖, 狼敗於中途。 如此而尙可容易起身乎? 此臣日夜遑遑, 不知所以爲地者也。 伏願殿下卽還內醫, 命遞臣職。") 答曰: "累省陳箚, 具悉至懇。 但寡昧嗣位以來, 人心日偸, 紀綱漸頹, 憂虞之形, 不啻若涉水無津。 卿又棄予, 猶恐入山之不深。 雖先王再朞之日, 亦不來赴, 無非予誠意不專, 待遇迷方之致, 良用愧忸。 願見之心, 寤寐猶耿。 仍念春和, 卿疾亦應向蘇, 行程甚穩。 玆遣近臣, 委致予意, 須勉起上來, 用副予望。" (【遣注書李潤雨, 給馬馳諭。】)
              
                史臣曰: "仁弘少遊處士(南冥)
                  曺植之門。 植, 亭亭皎皎, 壁立萬仞, 人莫敢犯。 然而氣質所稟、學問所就, 蓋有偏於氣節、嚴厲之歸, 導率學者, 已不能無弊矣。 仁弘所謂植之高弟, 而於其師高處, 則不能髣髴, 而只於其偏而有弊處, 多有得焉。 蓋其天性剛絞狠愎, 悻悻自好, (氣節變爲訐直, 嚴厲轉成過刻,)遂至於偏黨相攻, 媢嫉忌克, 以傷人害物, 報復恩讎爲能事矣。 (累冒臺憲, 歷宰州府, 未聞有逆鱗犯顔, 繩愆糾謬, 出處辭受, 難進易退之節也。) 初, 李珥、成渾道同志合, 爲世所重。 而渾隱居于坡平, 仁弘願與之交, 仍過其廬而訪焉。 會有梁弘澍者, 仁弘之妻弟也, 與仁弘有怨, 至有相圖之事。 渾聞之曰: ‘弘澍爲人, 固不足責, 至於鄭某, 亦豈得無過乎?’ 於是仁弘大怒, 及東西黨議起。 時論竝珥、渾斥之, 仁弘實其魁也。 自是士論大潰, (囂囂不已。) 壬辰之初, 有飛語謂: ‘仁弘爲倭將, 入據宗廟。’ 或者以爲此是
                  渾之言, 傳于仁弘, 仁弘切齒。 後乃倡謂: ‘渾於己丑, 嗾鄭澈, 殺崔永慶。’ 遂上疏論其罪, 至以臧淸、倭
                  吉比之, 蓋報倭將之說也。 (噫! 倭將之說, 渾豈有做出之理? 而傾信不逞之徒無根之言, 視渾如仇讎, 終置之大罪然後已, 不亦悖乎?) 退溪李滉與植, 一
                  同時講道(于禮安之陶山, 大闡斯學, 道成德立, 實我東方朱子也。) 嘗評植爲‘高抗之士’, 而不許以學問。 晉州有淫婦之獄, 植力主欲殺之, 而其友李楨解之, 植與之絶交。 滉嘗答楨書, 有歉楨之語, 仁弘見之, 益大怒, 遂醜詆滉, 不遺餘力。 鄭逑嘗從事於植, 亦遊於滉之門。 挽其友金宇顒之詩, 有‘退陶正脈山海高風’之句, 山海, 植之齋名也。 仁弘亦大怒, 著高風正脈辨, 與逑絶交。 大抵嶺南, 士子之府庫, 而滉之後, 無眞儒卓然可爲師表者。 左道與右道之半, 則其主於柳成龍, 而士
                  言論渝偸, 右道之高靈以下則主於仁弘, 而士氣■
                  言論暴,
                  逑則成龍之流也。 與仁弘
                  相住僅一息, 而分門立徒, 互相詆訾, (入主出奴。) 若仁弘門徒, 則益
                  尤多無賴之徒, 言堯行跖, 徒藉仁弘聲勢, 私立名字, 脅制守宰, 武斷鄕曲, 有少不(祔)
                    〔附〕
                  己者, 輒毁屋而黜鄕, 通文而停擧, 其旁近士子一生安困榮悴, 俱繫於此, 故人皆不得已從之, 多非其意矣。 (師生、門弟之名, 固儒林美事, 而一自眞儒之沒, 其流弊乃至於此, 有識竊歎矣。)
                  柳永慶久據首揆, 妨賢病國。 (先王大漸之時, 顯有不利東宮之跡, 人心齊憤, 國論愈激, 而權勢所壓, 無敢聲其罪者。)
                  有將不利於東宮之說,
                  仁弘
                  ■■
                  陰受內旨, 抗疏直斥, 辭語峭峻。 (震動天聽, 逆折姦萌,)
                  聽人以是壯之, 前日之不與者, 咸服其忘身直言, 而亦或有疑其預占時事, 釋憾賣直者矣。 主上
                  及王嗣服, 機軸大變, 仁弘聲勢益振, 寵渥方隆, 再擢爲貳公, 徵召絡繹, 仁弘
                  (亦不甚辭, 嘗再至京, 若將仕者, 而時論多岐, 或有不相好者, 羽翼亦不甚盛, 遂遁去。)
                  之意, 欲盡去大臣李德馨之徒, 而不能, 又知王竝護柳氏, 故不肯就仕, 遙爲李爾瞻大聲勢而已。
                  (【仁弘上年秋承召, 行次靑山, 得疾而歸。 特命御醫, 齎藥往救, 居數月, 替以他醫, 仁弘累上箚辭之。】)"
地名: 廣州 (京畿道, 府)
年: 1612.0

○壬子三月初六日庚子上
              王
              (出御西廳,) 親鞫罪人。 (拿入)
              德只, (取招。 又拿入)
              加應於里, 取招後, 皆下獄。 【德只, 金强哉之妻母; 加應於里, 直哉之奴也。】司諫院啓曰: "請速鞫淫蒸人文賮, 按律定罪。" 王下問大臣, 大臣或請親鞫罷後爲之, 或請鞫獄稍間後爲之, 或請一時竝治。 王曰: "前例有如此事乎?" 大臣曰: "綱常、逆變, 皆是稀罕之事, 相値之時, 則必無矣。" 鄭曄曰: "庚寅年逆獄方推之時, 蘇亨震亦以淫蒸之人, 一邊爲推鞫矣。" 大臣曰: "此則逆獄末抄, 移爲三省之時, 與此不同矣。" 王答曰: "當參酌以處。" 王曰: "江華所捉人, 與濟世面質乎?" 大臣曰: "爲軍士貌樣衣服, 入而問之似當。" 左右相議曰: "分爲三運, 每一運, 江華人四名, 軍士六名爲隊, 入之何如?" 王曰: "依啓。" 拿入濟世, 列立初運而使見之, 濟世云不知。 上
              王曰: "使之擧頭, 迫而察之。" 濟世供稱: "受杖之後, 尤不能記知。" 云。 上
              王曰: "更令審視。" 濟世供稱: "若有可知者, 則初豈不知?" (無之云)云。 更入二運人, 使見之, 其中指一人曰: "此是丁義民家所見之人, 而名則茫然不記。" 云。 王曰: "更思其名而言之。" 又指一人曰: "此是金百緘家所見之人, 而其名則變, 本是李應賚也。" 又指一人曰: "此是丁義民家所見之人, 而名則金大天。" 又指一人曰: "亦是丁義民家所見之人, 而廣州居金天受也。" 上
              王曰: "所指者皆是江華人乎?" 承旨曰: "時未問本名。 其所指者, 皆着蒿鞋, 必以此, 疑其自鄕來而指之矣。" 左右皆曰: "今所問者, 只問江都之趙, 旣非其人, 則雖言不關矣。" 更入他運人, 使見之, 又指一人曰: "此是中和
              文彦春也。 於黃州
              朴好說、好禮家曾見之。" 上
              王曰: "文彦春者, 亦出於渠指招乎?" 大臣曰: "文彦春拿來, 已爲元情
              捧招矣。" 上
              王曰: "以此意問之。" 問曰: "所言之人, 皆是在獄人姓名也。 今何指此人乎?" 供稱: "渠皆稱名如是矣。" 大臣曰: "大槪親鞫事體至嚴, 而如是戲劇, 極爲未安。 前日願捉崔君而去時, 亦曰: ‘我豈爲捉崔君而來乎? 欲見天日而來。’ 云矣。" 上
              王曰: "固知不實矣, 江華人則試爲面質如何?" 大臣曰: "向所指示人, 亦可面質矣。" 上
              王曰: "依啓。" 使與各人面質, 則言言敗露, 每每異辭, 戲劇不足以喩其可笑。 左右皆曰: "已知其不實, 斯可已矣。 至嚴之地, 極爲未安。" (王入內。 王還御殿座。) 王曰: "金直哉父子納招事皆實, 而崔君等事不實如何?" 大臣曰: "憑閱之人皆虛矣。" 王曰: "果皆不實乎? 有何情形乎?" 左相曰: "厥情形則天鑑亦洞燭。 以其招辭及對詰之事觀之, 則自上庶可斟酌矣。" 王曰: "在鳳山招辭, 只言百緘, 不言直哉何耶?" 大臣曰: "泛言憤其父之失職云矣。" 承旨以對詰之案進啓。 大臣曰: "此甚似兒戲, 不可載於文案。" 王曰: "或有可考之事
                耶
              ?" 左右相議久之曰: "只書於別紙, 以備可考而已。" 大臣更請速刑
                濟世
              曰: "逆謀承伏, 已逾月矣。 而尙且生全, 使於天威咫尺之下, 肆爲誕妄之語, 寧有是理哉?" 王曰: "然矣。 正刑之後, 則雖有可問之事, 無憑問之路如何?" 大臣曰: "百緘等正刑之後, 猶可爲獄事, 況此賊則雖生, 難以憑信矣。" 王曰: "崔君無乃本無者乎?" 大臣曰: "亦有其理。 白日昇者, 自己丑年有之, 似是賊中例稱之號也。" 王曰: "白日昇者, 己丑年亦有之乎?" 大臣曰: "己丑之獄, 鄭八龍、白日昇、吉三峯者有之。 白日昇云者, 似是自中驍健者, 相稱道之辭, 或似自中相標榜之稱。 以此觀之, 崔君云者, 或不無以直哉爲崔君, 而自相云云也。 大槪崔君者雖實有其人, 見其所爲文字, 必是無形一愚夫也。 當初聞濟世之言, 則丁義民似是外主, 崔君似是內主, 意欲必得此人。 及得丁義民
              之後觀之, 則其有嫌怨判然無疑, 近處之人, 亦多結嫌之事。 丁義民則旣已亡命, 罪固當死, 其餘各人, 則於心每有疑似之慮, 故被刑之人, 皆不敢自下更請加刑矣。 入侍座中, 有禁府堂上焉, 有兩司長官焉, 更詢左右, 今日內, 正刑濟世宜當。 大槪承伏之賊, 旣已捨生, 故例必亂言, 而此人則尤甚。 (留無可問,) 問無可憑, 唯當速刑可矣。" 王曰: "昨日某某罪人, 除出放之矣。 其餘人等可爲分揀者, 又爲議啓。 彼李春蘭、鄭勝、李必壽似無可疑之端, 欲爲放送如何?" 左右皆曰: "至當矣。" 右相曰: "三十前年少者皆被囚, 此人等挾書學業而已, 何能知之乎?" 王曰: "三十前者何人乎?" 右相曰: "其中儒生, 幾是年少人也。" (拿入)
              崔卓加刑, 億守壓膝, 加應於里刑推, 金滌烙刑。 金滌曰: "鐵可加灼而烙之。" 左右皆曰: "悖惡、不道之言也。" 司憲府啓請速鞫文賮。 答曰: "徐當發落。" 【議大臣, 以親鞫罷後爲之。】(王入內。 王還御殿座。) 入鄭勝、李必壽、李正輿、徐弼成、僧靈雲等五人于庭, 解枷脫鎖。 王敎曰: "爾等更無可疑之端, 故放送矣。" 承旨稟: "江華人等, 何以爲之乎?"上
              王曰: "議爲之。 雖自上所放, 不可放者, 則言其不可放; 雖未放者, 若可放者, 則言其可放。 各陳所懷可矣。" 大臣曰: "此人等非以有罪也, 只爲憑驗而來。 憑驗而無實, 理當卽放矣。" 王曰: "治獄最難, 而知獄情爲尤難。 雖濟世所引, 豈無干預者, 亦豈無不干者乎? 卿等商議, 使罪人不漏, 無辜者免於橫罹可矣。" 大臣曰: "渠若獨爲招辭, 則雖稱嫌怨, 不可信, 所引者同然一辭, 故書啓時, 以此爲准矣。 大槪獷賊必隱諱正犯, 援引嫌怨及知面者, 乃是常態也。 雖其所重引, 或有可恕者; 雖其所輕引, 亦或有難明者矣。" 王曰: "尹安性事如何?" 大臣曰: "以其招辭觀之, 嫌隙人所共知; 以事言之, 世受國恩。 老而將死之臣, 與嫌家共爲逆狀, 似無其理。 且賊口所稱江陰聚會之日, 乃襄陽出官之日云, 此極是明證也。 與丁好恕赴京同也, 以口不可道之言, 歸之尹之一家, 必欲殺之之意也。" (王曰: "右相入來亦問之, 右相亦以襄陽出官, 與丁好恕赴京同一, 明證以對。") 且曰: "江華人則初似不必捉來, 而旣來之後, 濟世之招如彼, 則卽可放送, 不須議也。" 承旨又稟江華罪人事。 王曰: "日暮姑爲仍囚。 明日處置。" 大臣曰: "只可拘留矣。"
地名: 廣州 (京畿道, 府)
年: 1616.0

○司憲府啓: "谷城縣監
                趙弘璧
              性本麤劣, 自少至老, 不離鄕任, 可知其爲人也。 曾爲守令, 到處見敗, 及授本職, 通奸邑婢, 公然率畜衙軒, 惟其言是從, 聞者莫不唾罵。 且於本道殿最, 居中至再, 自知必不久保, 厚結品官, 爲他日救己之計。 豈可使如此之人, 恣其所欲, 而重貽民害哉? 請亟命罷職。 廣州, 我國三輔之一, 而最近於京城, 故政治之善惡、民生之便苦, 有耳者皆得先聞, 毫髮不可欺也。 牧使趙公瑾以年滿七十之人, 戒不在得, 專以肥己爲事, 人言之藉藉久矣。 及今瓜期已迫, 巧生過冬之計, 陰縮仕日, 欲延時月, 用心之無狀極矣。 請命罷職, 其代各別擇遣, 以完蕩敗之器。" 答曰: "徐當發落。"
              (前啓尹英賢、朴燁事, 停啓。)
地名: 廣州 (京畿道, 府)
年: 1620.0

○新設捕盜大將啓曰: "賊人奴
              雲伊捕捉, 窮問三處衝火作賊之狀, 一一承服, 而今日更爲推問, 則招內以‘京居李彦愓奴子, 上年七月, 逃接于廣州居前座首
              梁好信家, 留十餘日, 入京傭役。 大廣通橋, 早朝出立, 則有一人着黑笠者, 言曰: ‘吉州, 貿布, 今當下去, 捧稅偕去’云。 從其言, 卽爲隨去。 第十八日, 到吉州, 留二日, 更與言曰: ‘我卽
                全羅道
              
              全州居朴慶立也。 吾四寸朴致毅, 逃隱慶興地, 往年送奴通書, 故今欲相見。 如是入去, 汝當同去, 則以馬匹給稅’云。 因出囊中片簡以示之, 乃眞書也。 玆以不得已同歸, 十月晦間, 到慶興府南門內土兵稱名人家, 留宿二日。 慶立鹽、醬受去藩胡處通書, 仍給木綿一疋, 入送于豆滿越邊。 翌日早朝, 慶立與吾持馬匹, 西行二十里許, 致毅稱名人, 頭髮半削, 着赤狐皮耳掩、山獺皮衣, 着胡靴。 又率一胡, 相約處來到, 暫話曰: ‘今作一處死生, 多幸多幸。’ 卽時到江邊, 乘馬尙越江, 初更末到先加里部落, 則胡居只六家矣。 卽入相哭, 慶立曰: ‘我則妻死, 亦無子息, 勢不得已入來’云云。 留十日, 出來時, 古羅雄馬一匹、黑三升六匹, 給送致毅, 言曰: ‘慶興城內李吏房, 乃我相切, 汝歸其家同居’云云。 仍出來同家, 止宿後回程。 二十九日, 到廣州邑內梁好信家止接。 其婢玉只交嫁, 往來京中, 作賊被捉云。 極爲駭愕, 不得不達, 爲先 敢啓。" 答曰: "雲伊虛實間, 姑勿嚴刑, 堅守救療。"(
                  史臣曰: "國法不嚴, 人謀叵測。 地官誘賊, 以爲希功之資; 火賊飾詐, 反圖要生之路。 前後張皇, 皆以朴賊爲辭, 而不繩誣告之律, 反有救療之敎, 良可痛惜!"
                )
地名: 廣州 (京畿道, 府)
年: 1629.0

○有盜入龍仁縣忠義李舜家, 稱以金吾捕逆, 械舜及妻二女驅去, 掠取家資。 舜及妻則棄之中路, 載其二女而行, 匿於廣州私奴甲生家。 舜跟尋捕告, 捕盜廳杖殺之。
地名: 廣州 (京畿道, 府)
年: 1651.0

○丙辰/上御仁政門親鞫。 推官久不入侍, 鄭太和請推承旨李應蓍不能檢飭之失, 從之。 洪茂績曰: "自點雖不謀逆, 其縱恣貪虐, 國人之所共憤疾。 自上不能早治其罪, 以貽此患, 臣竊慨然。" 上曰: "外間之言, 予亦聞之, 而初則似涉無迹, 故不之信聽矣。" 茂績曰: "臣聞韓興一之言, 聖上在東宮時, 自點囚侍講院下吏云, 此罪當誅也。" 上曰: "果有是事矣。 其時先王少失和豫, 而予適開筵, 自點以予爲非, 囚講院吏云矣。" 茂績曰: "自點其時, 已有無君之心。 厥後罪惡, 亦可竄置絶島, 而流之光陽樂土。 且列置兩子於州縣, 臣以殿下之處置, 爲失當矣。" 上曰: "鉽抵自點書有曰: ‘洪茂績老奸也, 趙錫胤
              趙猫也。’ 何敢以如此等語, 書諸私書也?" 鉽受刑卽服, 其供辭曰: "俺與邊士紀、安澈、李孝性、循性等謀逆, 欲除元斗杓及山人宋浚吉、宋時烈。 以庚寅三月爲擧事之期, 而適俺之父子, 一時各散, 故事終不果, 而俺父及兄錬, 亦皆知之。 蓋山人構陷俺父, 俺發憤而有此事。 且與翁主, 往復通謀, 慈殿、大殿、世子宮, 皆埋兇咀呪。 俺在京時, 安澈來見, 俺語澈曰: ‘令公之見困如此, 吾輩亦爲山人所欲殺, 若除山人, 可洩此憤。’ 澈曰: ‘君言誠是。 但不可獨辦此事, 當與士紀等諸人謀之。’ 云, 而其時士紀適不在京, 故澈曰: ‘吾當通之。’ 其後廣州府尹奇震興亦來言: ‘近日流言, 謂俺與中軍孟元賓謀逆, 將何以自處?’ 俺曰: ‘事已至此, 不可不先發, 而吾書生也, 只與安澈相議, 恐事之不成也。’ 震興曰: ‘吾有偏裨軍卒, 且去京不遠, 乘夜直犯, 事無難矣。 三月旬後, 當擇日以報。’ 又曰: ‘沈之溟、洪瑑皆有才, 可與同事。’ 一日澈又來言: ‘李英達、趙有道、金應海、邊士紀、黃瀗、李圾、孟元賓等, 若聞此謀, 彼必從之。’ 又曰: ‘事成之後, 當立何人?’ 俺曰: ‘君意如何?’ 澈曰: ‘崇善君可矣。’ 俺以此言於震興, 震興頷之。 大槪外而逆謀, 震興、澈主之; 內而咀呪, 趙貴人主之。 故翁主密言于俺曰: ‘厥母與渠, 咀呪大殿, 事旣成, 欲立崇善云。’ 今年冬, 又見翁主書, 則己丑年間, 其母爲咀呪於大殿, 已鑄佛像云。" 上命同義禁許積、承旨尹絳ㆍ李應蓍、問事郞廳吳挺緯ㆍ閔鼎重ㆍ金佐明等下庭, 詳問書啓。 諸臣遑遑而下, 圍立密問, 隨鉽所言, 趨進以啓, 鉽所援引, 皆內外主兵之人也。 上命承旨, 盡辟侍衛諸將及羅卒於帳外, 只有侍臣及推官而已。 上曰: "大臣以下有所啓達, 直升御榻以啓。" 時, 夜將半, 闕內震驚, 內外不通, 承旨、史官, 往來傳命, 蒼黃奔走。 鄭太和曰: "國事危疑, 宜以輦下軍兵, 扈衛宮城。" 上曰: "何必驚動?" 命召訓錬大將具仁垕, 謂之曰: "大臣欲扈衛宮城, 卿意如何?" 仁垕曰: "只令軍士, 把守闕門宜矣。" 上許之。 上曰: "去秋拜陵時, 世龍稱病不肯隨駕, 此乃乘時作變之計乎, 問于鉽以啓。" 問事郞廳密問書啓, 上覽訖, 卽命焚之, 侍臣皆不得見。 上命吏、兵曹判書, 卽夜開政, 以申景琥代金應海爲摠戎使, 鄭致和代沈之溟爲廣州府尹, 裵時亮代奇震興爲京畿水使, 元䎘代黃瀗爲慶尙兵使, 申埈代李圾爲洪淸水使, 以李浣爲捕盜大將, 辭連人竝命拿來。 上謂諸臣曰: "予非不知自點有跂扈之志, 而必欲曲全, 渠乃負予而反矣。" 李敬輿曰: "元斗杓常以臣之不峻攻自點爲非, 而臣意每欲消融鎭定矣。 豈知今日, 身爲大逆乎?" 世龍累受刑訊乃服, 其供辭曰: "翁主自今年, 與其婢同謀, 咀呪於宮中。 父鉽之謀逆, 出於怨上。 己丑七月夜, 邊士紀、安澈、申冕, 偕到父家, 相與謀議, 而士紀時爲水原府使, 故欲以其兵擧事云。"
地名: 廣州 (京畿道, 府)
年: 1652.0

○上將禱雨, 在齋殿, 引見三公。 上曰: "今玆旱災, 振古所無, 天之示譴, 實由寡躬之不德, 予甚慙懼。" 領議政鄭太和曰: "國有災異, 則三公引咎辭免, 乃古例也, 而事涉文具, 故臣等泯默隨行矣。 殿下亦必自勉於躬, 而靜思厥咎, 無非臣等不能仰體聖心, 裨輔德化, 以致災沴之荐臻也。" 上曰: "大臣雖至誠禱雨, 而予實獲罪于天, 其敢望上格天心乎? 玆接卿等于齋室, 冀聞藥石之言, 以補闕失。" 太和曰: "下敎求言, 已有日矣, 而無一人進言者。 此是前日應旨之疏, 皆無採用之實, 故已成噤默之風矣。" 上曰: "是予聽納之誠, 有所未盡故也。" 左議政金堉曰: "沈之溟之初出賊口, 與洪瑑無異, 而以其再出於士紀之供辭, 故赦瑑, 而編配之溟矣。 蓋其借兵廣州之說, 以日月考之, 在於之溟未除廣州之前, 少無可疑之跡, 赦之宜矣。 兪棨雖蒙量移之恩, 本情可恕, 故玆敢議啓於審理中矣。" 上曰: "兪棨之罪, 與沈大孚初無異同, 而及棨爲臺官, 必欲逞志而後已, 苟有國法, 安可視以尋常乎? 沈之溟事, 於領、右相意何如?" 太和等曰: "旣無與知之跡, 除拜日月, 亦且相左, 似宜容恕。" 上曰: "定配未久, 似難全釋, 減等可矣。" 上謂三公曰: "喬桐留置兒,
                【昭顯世子之子。】
              稚弱多病, 久置島中, 或至不幸, 可勝慘怛? 常欲致之京中, 恐煩北人之聽聞, 以此不果矣。 自今以後, 可無北人詰問之端否?" 太和曰: "置諸喬桐, 則貽弊於本縣, 處之京城, 則有煩於聽聞, 不如與澂、潚同處之爲便也。" 堉及右議政李時白曰: "臣等曾請移致京中, 今豈有他說? 北人之不問已久, 寧有詰問之慮? 殿下之問及此, 其有光於聖德, 爲如何哉?" 太和曰: "彼方伺釁詰責之患, 不可不慮也。" 堉曰: "九王已死, 寧有此憂?" 上曰: "淸人豈盡知我國事乎? 凡前後詰責, 皆是鄭命守之所操縱也。 當此之時, 移置此兒於京中, 則詰問之患, 安保其必無乎?" 太和曰: "西路人, 與鄭命守親密者頗多。 我國微細之事, 無不相通, 安知彼之終不得聞乎?" 上曰: "彼若欲執此生梗, 何患無辭? 予以是爲慮焉。" 太和曰: "臣非不欲將順聖上之美意, 而時勢到此, 不得自由, 恐致後患, 不敢承奉矣。" 堉曰: "然則齎咨官不久當還, 詳知彼中形勢, 然後處之似當矣。" 上曰: "姑待齎咨官之回, 商量處之, 亦未晩也。" 太和曰: "士紀之子, 年十四者, 定配於慶源, 而聞有勇力。 此人必不係念於國家, 置之北邊, 恐有後患。 請移配於南邊絶島。" 從之。 上曰: "國家不幸, 逆變繼起, 逆賊緣坐之人, 如叔姪之親者, 旣沒爲官奴, 則雖有赦令, 不可容議, 而每見諸道稟啓, 則混及此類, 事甚不當。 今後更勿擧論可矣。" 初, 姜獄旣完之後, 昭顯世子三子, 竝配于濟州, 二人夭歿, 只有第三兒, 上特加矜憐, 量移咸陽。 已而徙置喬桐, 時賜衣資、食物, 以示眷念之意, 淸使嘗至我國, 問昭顯諸子存否, 朝廷答以已死, 自是淸使之來, 更不提起。 至是, 上憂旱甚切, 旣擧審理之典, 疏釋罪人, 又欲移第三兒於京城, 以便保育, 召大臣議之。
地名: 廣州 (京畿道, 府)
年: 1661.0

○命賜永柔縣
              漢
              諸葛忠武侯祠奴婢三口, 使備守護。 先是, 校理李敏迪, 覲母于永柔縣, 見縣東有武侯祠, 乃宣祖大王壬辰駐蹕時所命建也。 歲久室頹, 享祀涼薄, 敏迪陳疏請加修葺, 且請賜額、祭位公田與奴婢, 以示象賢之意。 上可其奏, 令本道, 依廣州
              溫王廟式, 定給寺奴婢三人, 以備守直。